ഉത്തരാഖണ്ഡില് ശക്തമായ മഴ നാളെ സംസ്ഥാനത്ത് റെഡ് അലേര്ട്ട് ഉത്തരാഖണ്ഡില് കനത്ത മഴയ്ക്ക് സാധ്യതയെന്ന് കേന്ദ്ര കാലാവസ്ഥ നിരീക്ഷണ കേന്ദ്രം അറിയിച്ചു. ഉത്തരാഖണ്ഡ്: കേരളത്തില് നാശം വിതച്ച് മഴ തുടര്ന്നു കൊണ്ടിരിക്കുമ്ബോള് ഇപ്പോള് ഉത്തരാഖണ്ഡില് കനത്ത മഴയ്ക്ക് സാധ്യതയെന്ന് കേന്ദ്ര കാലാവസ്ഥ നിരീക്ഷണ കേന്ദ്രം അറിയിച്ചു. മറ്റന്നാള് വരെ മഴ തുടരുമെന്നും സംസ്ഥാനത്ത് നാളെ റെഡ് അലേര്ട്ട് ആണെന്നും ഉത്തരാഖണ്ഡ് സര്ക്കാര് പ്രഖ്യാപിച്ചു. ശക്തമായ മഴയുടെ സാധ്യത കണക്കിലെടുത്ത് നാളെ സംസ്ഥാനത്തെ സ്കൂളുകള്ക്ക് സര്ക്കാര് അവധി പ്രഖ്യാപിച്ചു. രണ്ട് ദിവസത്തേക്ക് ചാര്ധാം യാത്ര നീട്ടിവെക്കണമെന്ന് മുഖ്യമന്ത്രി പുഷ്കര് സിങ് ധാമി തീര്ത്ഥാടകരോട് അറിയിപ്പു നല്കി. മുന്നറിയിപ്പിന്റെ അടിസ്ഥാനത്തില്, നന്ദാദേവി ബയോസ്ഫിയര് റിസര്വ്വിന്റെ ഭാഗമായുള്ള ഫോറസ്റ്റ് മേഖലയിലേക്കുള്ള ട്രക്കിങും നിരോധിച്ചു.ബദരീനാഥ് ക്ഷേത്രത്തിലേക്കുള്ള തീര്ത്ഥാടകരോട് സുരക്ഷിത സ്ഥാനത്ത് മാറാനുള്ള നിര്ദ്ദേശവും സര്ക്കാര് പുറപ്പെടുവിച്ചു.